A4-0196/95

Τροποποιημένη πρόταση για απόφαση του Συμβουλίου όσον αφορά τη σύναψη, εξ ονόματος της Κοινότητας, της Ευρωπαϊκής Συμβάσεως για την προστασία των σπονδυλωτών ζώων που χρησιμοποιούνται για πειραματικούς και άλλους επιστημονικούς σκοπούς (COM(94)0366 - C4-0145/95) - 95/0198 (CNS).

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι η χρήση πρωτευόντων για δοκιμές και πειράματα οδηγεί στη σύλληψη πολλών πρωτευόντων που ζουν στη φύση επειδή παρατηρούνται τεράστιες απώλειες κατά τη σύλληψη και τη μεταφορά[semigr ]

(Τροπολογία 2)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

ότι η χρήση πρωτευόντων για δοκιμές προκαλεί πολύ μεγάλους πόνους στα ζώα αυτά και ότι για λόγους ηθικής τάξεως θα πρέπει να περιορισθεί με κάθε δυνατό μέσο[semigr ]

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι το πέμπτο πρόγραμμα περιβαλλοντικής δράσης στοχεύει σε μείωση της χρησιμοποίησης ζώων κατά 50% για πειράματα ως το έτος 2000[semigr ] ότι οι αριθμοί αυτοί δεν πρέπει να εμποδίζουν τον καθορισμό και την επίτευξη πιο φιλόδοξων στόχων[semigr ]

(Τροπολογία 4)

Αιτιολογική σκέψη 3δ (νέα)

>Κείμενο μετά την ψηφοφορία στο ΕΚ>

ότι η Κοινότητα ενισχύει τις προσπάθειές της για την ανάπτυξη εναλλακτικών μεθόδων και προτύπων προσομοίωσης με τη βοήθεια ηλεκτρονικών υπολογιστών, έτσι ώστε να υλοποιηθούν εμπρόθεσμα οι στόχοι της μείωσης των πειραμάτων σε ζώα[semigr ]

(Τροπολογία 5)

Αιτιολογική σκέψη 3ε (νέα)

>Κείμενο μετά την ψηφοφορία στο ΕΚ>

ότι η Κοινότητα πρέπει να υποστηρίξει τα σχέδια που προωθούν μια πλήρη και όχι πολύπλοκη ανταλλαγή δεδομένων σχετικά με τη χρησιμοποίηση ζώων σε πειράματα και προβλέπει την αποφυγή διπλών πειραμάτων[semigr ]

(Τροπολογία 6)

Κείμενο της κοινοτικής επιφύλαξης

>Αρχικό κείμενο>

Κατ' εφαρμογή του άρθρου 34 παράγραφος 1 της Ευρωπαϊκής Συμβάσεως για την προστασία των σπονδυλωτών ζώων που χρησιμοποιύνται για πειραματικούς ή άλλους επιστημονικούς σκοπούς η Ευρωπαϊκή Κοινότητα δηλώνει ότι δεν θεωρεί ότι δεσμεύεται από την υποχρέωση διαβιβάσεως στατιστικών δεδομένων, η οποία προβλέπεται από το άρθρο 28 παράγραφος 1 της εν λόγω Συμβάσεως.

>Κείμενο μετά την ψηφοφορία στο ΕΚ>

Κατ' εφαρμογή του άρθρου 34 παράγραφος 1 της Ευρωπαϊκής Συμβάσεως για την προστασία των σπονδυλωτών ζώων που χρησιμοποιύνται για πειραματικούς ή άλλους επιστημονικούς σκοπούς η Ευρωπαϊκή Κοινότητα δηλώνει ότι έως το έτος 2000 δεσμεύεται από την υποχρέωση διαβιβάσεως στατιστικών δεδομένων, η οποία προβλέπεται από το άρθρο 28 παράγραφος 1 της εν λόγω Συμβάσεως, υπό την προϋπόθεση ότι κοινοποιεί κάθε δύο χρόνια στον Γενικό Γραμματέα του Συμβουλίου της Ευρώπης τις απαιτούμενες πληροφορίες. Από το 2000 και μετά η Ευρωπαϊκή Κοινότητα θα δεσμεύεται από την απαίτηση για κοινοποίηση στατιστικών στοιχείων όπως ορίζεται στο άρθρο 28, παράγραφος 1 της εν λόγω Σύμβασης χωρίς καμία επιφύλαξη.

(Τροπολογία 7)

Σχέδιο δηλώσεως προς καταχώρηση στα πρακτικά του Συμβουλίου

>Αρχικό κείμενο>

Οι συνελθόντες στο πλαίσιο του Συμβουλίου εκπρόσωποι των κρατών μελών που δεν έχουν ακόμη επικυρώσει ή προσχωρήσει στη Σύμβαση που αναφέρεται στο άρθρο 1, δηλώνουν ότι θα λάβουν τα μέτρα που είναι αναγκαία ώστε να κατατεθούν τα έγγραφα εγκρίσεως εκ μέρους της Κοινότητας και των κρατών μελών της, ει δυνατόν ταυτόχρονα, και εν πάση περιπτώσεις όχι μετά τις ..."

>Κείμενο μετά την ψηφοφορία στο ΕΚ>

Οι συνελθόντες στο πλαίσιο του Συμβουλίου εκπρόσωποι των κρατών μελών που δεν έχουν ακόμη επικυρώσει ή προσχωρήσει στη Σύμβαση που αναφέρεται στο άρθρο 1, δηλώνουν ότι θα λάβουν τα μέτρα που είναι αναγκαία ώστε να κατατεθούν τα έγγραφα εγκρίσεως εκ μέρους της Κοινότητας και των κρατών μελών της, ει δυνατόν ταυτόχρονα, και εν πάση περιπτώσεις όχι μετά την 1η Ιανουαρίου 2000.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την απόφαση του Συμβουλίου όσον αφορά τη σύναψη, εξ ονόματος της Κοινότητας της Ευρωπαϊκής Συμβάσεως για την προστασία των σπονδυλωτών ζώων που χρησιμοποιούνται για πειραματικούς και άλλους επιστημονικούς σκοπούς (COM(94)0366 - C4-0145/95 - 95/0198 (CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο, COM(89)0302 - 00/0198 (SYN) ((ΕΕ C 200, 05.08.1989, σελ.8)),

- έχοντας υπόψη τη γνωμοδότηση του Κοινοβουλίου της 11ης Οκτωβρίου 1989 ((ΕΕ C 291, 20.11.1989, σελ.36)),

- έχοντας υπόψη την τροποποιημένη πρόταση της Επιτροπής προς το Συμβούλιο COM(94)0366 - 00/0198(CNS),

- έχοντας υπόψη τα άρθρα 100Α και 228, παράγραφοι 2 και 3, πρώτο εδάφιο της Συνθήκης ΕΚ (C4-0145/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και την επιστολή της Επιτροπής Νομικών Θεμάτων και Δικαιωμάτων των Πολιτών (A4-0196/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.